SLOVENŠČINA– DREJČEK IN TRIJE MARSOVČKI

Danes vas pozdravljam nekoliko drugače, z »marsovskim« pozdravom:

»DO-BRO JU-TRO PRI-JA-TE-LJI MAR-SOV-ČKI«

1. Vprašaj starše, če se spomnijo knjige Drejček in trije Marsovčki, ki jo je napisal Vid Pečjak. Pogovorite se o vsebini, oziroma jo skupaj preberite, če jo imate doma. Če je nimate, prisluhnite besedilu na spodnji povezavi:

<https://www.youtube.com/watch?v=27-i8qR9iN8>

1. V zvezek za slovenščino napiši naslov: MARSOVČKI

Iz črk besede MARSOVČKI sestavi čimveč novih besed in jih napiši.

1. Naštej vsaj pet besed, ki se začnejo na zlog MA in jih napiši v zvezek.
2. Napiši še, kako bi ti bilo ime, če bi bil/a Marsovček.
3. Kakšen je lahko Marsovček?

Stopi na desno nogo in povej na primer: *Marsovček je nagajiv*, stopi na levo nogo in povej na primer: *Marsovček je trikoten*, počepni in povej na primer: *Marsovček je prijazen*, primi se za nos…za vsako novo besedo spremeni gib. Izmisli si jih čim več.